《题三峡堂》
宋代·郭明复

三峡堂前五月风，吴樯蜀柁古来通。
山如肺附重相掩，水似环连去不穷。
跃马孤城怜倔强，卧龙八阵想英雄。
凭阑千载兴亡事，何异邯郸一枕中。

作者简介：郭明复，字中行，成都（今属四川）人。印子。孝宗隆兴元年（一一六三）进士（《容斋三笔》卷六）。淳熙四年，入成都帅范成大幕。六年，召为敕令所删定官（《宋会要辑稿》刑法一之五二）。尝知崇庆府。事见《吴船录》卷上。今录诗三首。